钦定古今图书集成/明伦汇编/官常典/第596卷 > 《与宰执札子》前人
## 钦定古今图书集成/明伦汇编/官常典/第596卷 > 《与宰执札子》前人

“熹辄有愚诚，仰千崇听。今者伏蒙圣恩，除熹江南东
路转运副使，此盖庙堂光辅圣主，图起治功，既已并
用群材，不忍独遗一士之意，非特熹之私幸。然熹以
久病积衰，目昏耳重，心力凋残，动多遗忘，自度不堪
公朝一道之寄，已具状申尚书省，乞赐敷奏，寝罢去
讫。其间所陈病证，皆有实迹，不敢辄有一词之伪。至”
于坟墓田产，有嫌当避，理亦明甚。欲望洪造矜怜，早
赐将上，曲为开陈，使得依旧窃食祠官，以安贱迹，实
熹疾病孤危千万之幸。干冒威尊，不胜俯伏震惧之
至。